Atès que en data 12 de juny de 2001, el Govern de la Generalitat va aprovar els Estatuts del Museu Nacional d'Art de Catalunya;
D'acord amb el que estableix l'article 55 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
Que es publiqui íntegrament al Diari Oficial de la Generalitat de Catalunya l'Acord de Govern de 12 de juny de 2001, pel qual s'aproven els Estatuts del Museu Nacional d'Art de Catalunya, Acord que es publica annex a aquesta Resolució.
de 12 de juny de 2001, del Govern de la Generalitat, pel qual s'aproven els Estatuts del Museu Nacional d'Art de Catalunya.
El Decret 51/1991, de 4 de març, va aprovar la constitució i els Estatuts del Patronat del Museu Nacional d'Art de Catalunya, consorci de dret públic constituït per la Generalitat de Catalunya i l'Ajuntament de Barcelona.
Atès que, d'acord amb l'article 12 dels Estatuts vigents, el Consell Rector del Patronat ha proposat l'aprovació d'uns nous Estatuts;
Vist l'informe de la Junta de Museus de Catalunya;
A proposta del conseller de Cultura, el Govern acorda:
—1 S'aproven els Estatuts del Museu Nacional d'Art de Catalunya, els quals consten en l'annex.
—2 Queden sense efecte els Estatuts del Patronat del Museu Nacional d'Art de Catalunya aprovats pel Decret 51/1991, de 4 de març.
Estatuts del Museu Nacional d'Art de Catalunya
Naturalesa i capacitat jurídiques
El Museu Nacional d'Art de Catalunya és un consorci creat per Decret 51/1991 a proposta de la Comissió Mixta a què fa referència la disposició addicional 3 de la Llei 17/1990, de 2 de novembre, de museus.
El consorci té personalitat jurídica pròpia i independent de la dels seus membres i plena capacitat d'obrar per al compliment de les seves finalitats.
Per tant, pot posseir béns, contractar, obligar-se, defensar judicialment i extrajudicialment els seus drets i, en general, realitzar les actuacions necessàries o convenients per al compliment del seu objecte.
També pot actuar com a beneficiari d'expropiacions.
Constitueixen el consorci la Generalitat de Catalunya i l'Ajuntament de Barcelona.
El nombre de membres del consorci pot ser ampliat amb altres entitats públiques o amb entitats privades sense afany de lucre, l'admissió de les quals ha d'ésser acordada per unanimitat dels ens consorciats.
El Museu Nacional d'Art de Catalunya (en endavant, el Museu) es regeix per aquests Estatuts, pels reglaments de règim interior que pugui aprovar i per la Llei de museus.
En els aspectes no previstos per les normes esmentades en l'apartat 1, s'aplica supletòriament al Museu la normativa aplicable a les entitats de dret públic de la Generalitat de Catalunya que han d'ajustar llur activitat a l'ordenament jurídic privat.
La contractació del consorci es regeix per la normativa aplicable a la contractació de les entitats de dret públic de la Generalitat de Catalunya que han d'ajustar llur activitat a l'ordenament jurídic privat.
El Museu té la seva seu a Barcelona, al Palau Nacional de Montjuïc.
L'objecte del consorci és gestionar el Museu Nacional d'Art de Catalunya.
El Museu mostra permanentment l'expressió artística catalana i dels territoris més relacionats culturalment amb Catalunya, en els diferents períodes històrics, fins a l'actualitat.
Per a dur a terme el seu objecte, el Museu:
a) Conserva, incrementa, documenta i estudia els béns culturals que integren les seves col·leccions.
b) Exhibeix i difon les col·leccions que l'integren per posar-les a l'abast dels ciutadans i facilitar-ne la recerca i l'ensenyament.
c) Manté un fons documental i bibliogràfic, realitza exposicions i, en general, du a terme activitats encaminades a fomentar el coneixement de l'art en l'àmbit que li és propi.
d) Desenvolupa programes de recerca i elabora i edita catàlegs, monografies i publicacions científiques.
e) Presta els serveis tècnics, la informació i l'assessorament científic i tècnic que li siguin requerits per les entitats consorciades o que es derivin de convenis o contractes subscrits amb tercers.
f) Estableix relacions de cooperació amb d'altres museus i amb universitats, centres de recerca i institucions culturals nacionals i internacionals.
El Museu és la capçalera d'una xarxa de museus d'art en la qual participen els centres que el Govern declari seccions del Museu Nacional d'Art de Catalunya.
Sens perjudici que pugui col·laborar també amb d'altres museus, el Museu coopera amb els seus museus-secció i en coordina l'actuació, en els termes previstos a la Llei de museus i als convenis corresponents.
Els òrgans de govern del Museu són:
c) El president i el vicepresident.
El Patronat pot acordar la creació d'altres òrgans de gestió, assessorament, estudi o d'altre tipus, necessaris o convenients a les finalitats del Museu.
Les persones i entitats privades que contribueixen a la consecució dels seus objectius participen en el Museu a fi que la societat s'impliqui en la seva gestió i per tal que hi conflueixi l'experiència tant del sector públic com del privat.
El Patronat té la composició següent:
Nou nomenats per la Generalitat de Catalunya, tres dels quals ho són a proposta de l'Administració General de l'Estat.
Cinc nomenats per l'Ajuntament de Barcelona.
Dos representants de les persones i entitats privades que contribueixen a la consecució dels objectius del Museu, nomenats pel Patronat a proposta conjunta de les institucions consorciades i escoltats els patrocinadors del Museu.
d) Secretari, amb veu i sense vot: una persona llicenciada en Dret nomenada pel president.
Els vocals són nomenats per un període de cinc anys, renovable indefinidament per períodes de la mateixa durada, si bé poden cessar abans de l'acabament del seu mandat per renúncia o si així ho acorden els qui els van nomenar.
Si es produeix el supòsit previst a l'apartat 2 de l'article 2, el Patronat pot acordar l'ampliació dels seus membres, fins a un màxim de cinc, i dels membres de la Comissió Delegada, fins a un màxim de quatre.
El Patronat té les màximes facultats pel que fa al govern i a la superior supervisió del Museu, sense més limitacions que les que puguin imposar-li les normes legals o la Junta de Museus de Catalunya en virtut de les seves atribucions.
En particular, té les funcions següents:
a) Establir les polítiques generals i les directrius que cregui convenients per aconseguir el seu compliment per part del Museu i dels seus òrgans.
b) Exercir el control superior de l'actuació del Museu i dels seus òrgans, i ordenar les mesures correctores o de millora que cregui adients.
c) Examinar i aprovar anualment, a proposta de la Comissió Delegada, el pressupost del Museu, les bases de la seva execució i la liquidació del pressupost precedent.
d) Aprovar la memòria anual d'activitats i elevar-la a la Junta de Museus de Catalunya.
e) Aprovar, si s'escau, els reglaments de règim interior general que despleguin aquests Estatuts.
f) Alienar o de qualsevol forma gravar els béns del patrimoni cultural o immobiliari de titularitat del consorci o transigir sobre aquests, a proposta de la Comissió Delegada i d'acord amb les directrius de la Junta de Museus de Catalunya.
g) Elevar a la Junta de Museus de Catalunya els plans anuals d'actuació del Museu.
h) Nomenar els dos vocals a què fa referència el punt tercer de l'apartat 1.c) de l'article 10.
i) Proposar a la Junta de Museus de Catalunya el nomenament i el cessament del director.
j) Nomenar i cessar l'administrador, d'acord amb el procediment previst a l'article 18.
k) Elevar a la Junta de Museus de Catalunya el pla d'ordenació i d'intercanvi dels materials museístics per a obtenir una presentació global i coherent de la temàtica que correspon al Museu.
l) Aprovar els plans generals de construcció i remodelació dels edificis i de les seves instal·lacions, a proposta de la Comissió Delegada.
m) Aprovar les propostes de reforma dels presents Estatuts i de dissolució del consorci.
La Comissió Delegada té la composició següent:
c) Vocals: set persones nomenades per la Generalitat de Catalunya i per l'Ajuntament de Barcelona.
El nombre de vocals que correspon nomenar cadascuna de les esmentades institucions el fixa el Patronat en base a la proporció en què participen en les despeses del Museu d'acord amb el que estableix l'article 20.
d) Secretari, amb veu i sense vot: el del Patronat.
La Comissió Delegada té les funcions següents:
a) Preparar les reunions del Patronat i fer el seguiment de l'execució dels seus acords.
b) Elevar al Patronat el projecte de pressupost anual i fer el seguiment i el control de la seva execució.
c) Autoritzar les operacions financeres, d'acord amb el que preveu l'article 14.
d) Aprovar la plantilla del personal i qualsevol modificació que s'hi produeixi.
e) Aprovar, a proposta del director, l'adquisició de béns culturals; acceptar donacions, herències, llegats, dipòsits i qualsevol lliurament al Museu de béns culturals o d'altra mena.
f) Aprovar prèviament la subscripció dels contractes i convenis que impliquin una despesa pluriennal de caràcter no recurrent.
g) Aprovar els preus i les taxes dels diferents serveis i usos del Museu, d'acord amb la legislació corresponent.
Funcionament dels òrgans col·legiats
El Patronat es reuneix en sessió ordinària un cop l'any i en sessió extraordinària sempre que sigui convocat pel president, o pel vicepresident en cas que el substitueixi, a iniciativa pròpia o quan ho demanin quatre vocals o una de les entitats consorciades.
En aquests últims dos casos, el Patronat ha de ser convocat per reunir-se no més tard de quinze dies naturals després de la petició corresponent.
La Comissió Delegada es reuneix en sessió ordinària en la periodicitat que ella mateixa determini i en sessió extraordinària sempre que sigui convocada pel president, o pel vicepresident en cas que el substitueixi, a iniciativa pròpia o a petició de qualsevol de les entitats consorciades.
Les convocatòries s'han de notificar amb una anticipació de no menys de cinc dies, llevat dels casos d'urgència apreciats pel president, o pel vicepresident si s'escau.
El Patronat i la Comissió Delegada queden vàlidament constituïts si hi concorre almenys una tercera part dels seus membres, entre els quals hi ha d'haver un membre nomenat per cadascuna de les institucions consorciades, com a mínim.
Els acords són presos per la majoria dels membres presents i, si s'escau, d'acord amb el que preveu l'article 14.
El president o, en cas d'absència, el vicepresident, tenen vot de qualitat.
Les firma el president, juntament amb el secretari.
Les certificacions són lliurades pel secretari amb el vist-i-plau del president, i donen fe dels acords presos.
Poden assistir a les reunions del Patronat i de la Comissió Delegada, si els convoca el president, assessors o tècnics per a informar sobre qüestions determinades.
En el no previst en els presents Estatuts, el funcionament dels òrgans col·legiats es regeix supletòriament pel règim aplicable als òrgans col·legiats de l'Administració de la Generalitat.
Cal el vot favorable de la majoria dels representants presents de cadascuna de les dues institucions consorciades per a l'adopció dels acords següents:
a) Aprovació pel Patronat del pressupost anual del Museu.
b) Aprovació pel Patronat de qualsevol dels acords previstos als apartats 2.f) i 2.l) de l'article 11.
c) Aprovació per la Comissió Delegada d'operacions financeres.
Prèviament a l'aprovació per la Comissió Delegada de qualsevol operació d'endeutament, cal que aquesta hagi estat autoritzada per l'òrgan de govern de cada entitat consorciada.
Aquesta autorització no és necessària en el cas de les operacions de tresoreria, sempre i quan no superin l'import que s'hagi fixat amb l'aprovació prèvia dels òrgans de govern de les entitats consorciades.
El president és nomenat pel Govern de la Generalitat, d'acord amb el que estableix la disposició addicional 3 de la Llei de museus.
a) Presidir el Patronat i la Comissió Delegada, convocar-ne les reunions i dirigir-ne les sessions.
b) Representar el Museu en actes institucionals i en tots aquells altres del Museu en els quals estigui present.
c) Firmar en nom del Museu els convenis de caràcter institucional.
d) Autoritzar les despeses i aprovar, adjudicar i firmar els contractes en els supòsits que s'estableixin en les normes d'execució del pressupost.
e) Proposar els acords que hagi d'adoptar el Patronat i la Comissió Delegada en afers institucionals i d'altres de la seva competència.
f) Decidir la presència d'assessors o tècnics a les reunions dels òrgans col·legiats.
g) Aprovar l'exercici d'accions judicials i administratives.
h) Exercir totes les altres facultats que li encomanin el Patronat o la Comissió Delegada.
El president pot delegar en altres òrgans del Museu les facultats dels punts c), d) i g) de l'apartat 2.
El vicepresident és nomenat per l'Ajuntament de Barcelona, d'acord amb el que estableix la disposició addicional 3 de la Llei de museus.
El vicepresident substitueix el president, amb les mateixes facultats, en cas d'absència o impossibilitat d'aquest.
El director és nomenat pel Govern de la Generalitat segons la proposta aprovada prèviament per la Junta de Museus de Catalunya i presentada a aquesta pel Patronat.
a) Vetllar per l'execució dels acords dels òrgans rectors del Museu.
b) Portar a terme la direcció artística, tècnica i general del Museu.
c) Autoritzar les despeses i aprovar, adjudicar i firmar els contractes en els supòsits que s'estableixen en les normes d'execució del pressupost; exercir la representació ordinària del Museu en els àmbits judicial i extrajudicial.
d) Redactar o supervisar la redacció dels plans museològics o museogràfics que requereixi l'actualització i millora permanent dels fons del Museu i de les seves instal·lacions, i executar-los quan hagin estat aprovats.
e) Organitzar l'exposició de les col·leccions del Museu.
f) Planificar les exposicions temporals i designar-ne els comissaris.
g) Proposar l'adquisició de béns artístics.
h) Autoritzar la sortida temporal de béns culturals fora de les instal·lacions del Museu, sens perjudici dels restants requisits legals.
i) Exercir les altres funcions que li siguin encomanades pel Patronat, per la Comissió Delegada o pel president.
El director pot delegar en l'administrador, totalment o parcialment, les funcions previstes a l'apartat 2.c).
El director assisteix, amb veu i sense vot, a les reunions del Patronat i de la Comissió Delegada sempre que hi és convocat.
En cas de vacant, absència o malaltia, el director és suplert per la persona de la plantilla del Museu que designi el president.
L'administrador és nomenat pel Patronat, amb l'aprovació prèvia per la Junta de Museus de Catalunya de la proposta que li presenta el mateix Patronat.
L'administrador depèn funcionalment i jeràrquicament del director i té les funcions següents:
a) Exercir la gestió pressupostària i comptable, ordenar els pagaments i gestionar la contractació.
c) Gestionar els béns no museables adscrits al Museu.
d) Exercir la gestió del personal; contractar-lo, acomiadar-lo i negociar i adoptar els acords relatius a les seves retribucions i condicions laborals, en el marc fixat per la Comissió Delegada.
e) Vetllar per l'organització i la racionalització de la gestió dels diferents serveis del Museu i fer el seguiment i avaluació del compliment dels objectius específics de les diferents unitats.
f) Les altres funcions que li siguin encomanades pel director.
L'administrador assisteix, amb veu i sense vot, a les reunions del Patronat i de la Comissió Delegada sempre que hi és convocat.
En cas de vacant, absència o malaltia, l'administrador és suplert per la persona de la plantilla del Museu que designi el president.
Normes sobre règim econòmic i sobre gestió
El Museu aprova cada any un pressupost general d'ingressos i de despeses, amb l'esquema comptable que estableix la normativa financera aplicable a les entitats de dret públic subjectes a l'ordenament jurídic privat.
Les normes d'execució del pressupost de cada exercici han d'especificar les competències dels diferents òrgans del Museu en relació amb l'autorització de despeses i la contractació.
El Museu es nodreix de les aportacions econòmiques següents:
b) Les aportacions dels patrocinadors.
c) Les aportacions, subvencions i donacions d'altres persones físiques o jurídiques, públiques o privades.
d) Els ingressos procedents de les activitats i serveis del Museu.
e) Qualsevol altre recurs que li pugui correspondre d'acord amb la llei.
En la mesura que no siguin cobertes pels ingressos propis, la Generalitat de Catalunya i l'Ajuntament de Barcelona assumeixen les aportacions necessàries per fer front a les despeses corrents del Museu en la proporció següent: 70%, la Generalitat de Catalunya; 30%, l'Ajuntament de Barcelona.
Pel que fa a les aportacions per a despeses extraordinàries, s'aplica el que s'acordi en cada cas.
En cas d'incorporació d'altres entitats al consorci, la participació de la Generalitat i l'Ajuntament en les despeses corrents serà la resultant de disminuir els percentatges atribuïts en el paràgraf anterior en proporció a l'aportació que anualment efectuïn els nous membres.
El control financer del Museu es realitza d'acord amb el sistema de control financer permanent a càrrec de la Intervenció General de la Generalitat previst a l'article 16.2 de la Llei 15/2000, de 29 de desembre.
El Museu ha d'establir amb les entitats consorciades un contracte programa per tal de desplegar el règim de relacions entre les parts, els compromisos recíprocs en relació amb la gestió i el finançament del Museu, i el pla d'inversions.
El contracte programa ha de ser aprovat prèviament pels òrgans de govern de les entitats consorciades.
El Museu ha de comptar amb el personal necessari per al compliment de les seves comeses, d'acord amb la plantilla que determina la Comissió Delegada.
Sens perjudici del que preveu la disposició transitòria primera, el personal del Museu es regeix pel dret laboral i ha de ser seleccionat d'acord amb els principis de mèrit i capacitat i, llevat del personal directiu i de confiança, mitjançant publicitat.
La reforma dels Estatuts i l'extinció del consorci
Procediment de reforma dels Estatuts
La reforma dels presents Estatuts requereix el previ acord dels ens consorciats, l'informe de la Junta de Museus de Catalunya i l'aprovació pel Govern de la Generalitat de Catalunya.
La proposta de dissolució del consorci ha de ser emesa pel Patronat, mitjançant informe raonat.
La proposta requereix la ratificació dels ens consorciats.
L'acte de dissolució correspon a la Generalitat de Catalunya.
L'acord de dissolució ha de disposar el que sigui procedent respecte del patrimoni, el personal i les obligacions pendents del consorci.
—1 Estan adscrits a la gestió del consorci el Palau Nacional de Montjuïc i els béns mobles dels centres següents:
La Biblioteca General dels Museus d'Art de Catalunya.
El Gabinet de Dibuixos i Gravats.
—2 Els béns mobles i immobles i altres béns i drets aportats pels ens consorciats així com qualsevol altre bé cultural han de ser degudament documentats i inventariats.
Els béns mobles i immobles, drets i qualsevol altre bé cultural aportat per persones físiques o jurídiques privades han de ser degudament inventariats i documentats, assenyalant si ho són a títol de donació, dipòsit o per qualsevol altre títol de disposició.
Els béns assenyalats en els dos paràgrafs precedents s'han d'identificar de forma visible mitjançant la corresponent placa, en la qual hi ha de constar la seva procedència.
El personal funcionari de l'Administració de la Generalitat que en el moment de l'entrada en vigor dels presents Estatuts estigui adscrit al Museu per aplicació de l'apartat d) de la disposició addicional 3 dels Estatuts anteriors, aprovats per Decret 51/1991, de 4 de març, pot optar per:
a) Integrar-se al consorci com a personal laboral, amb reconeixement a tots els efectes de l'antiguitat reconeguda a l'Administració de la Generalitat i restant en aquesta en situació d'excedència voluntària per incompatibilitat.
b) Mantenir la seva condició de funcionari en el consorci, on ocuparà un lloc a extingir.
Aquest lloc s'extingirà quan el funcionari obtingui una altra plaça amb caràcter definitiu, o quan quedi vacant per qualsevol altra causa que no comporti reserva del lloc.
El personal funcionari de l'Ajuntament de Barcelona que en el moment de l'entrada en vigor dels presents Estatuts estigui adscrit al Museu per aplicació de l'apartat c) de la disposició addicional 3 dels Estatuts anteriors, aprovats per Decret 51/1991, de 4 de març, pot optar per:
a) Integrar-se al consorci com a personal laboral, amb reconeixement a tots els efectes de l'antiguitat reconeguda a l'Ajuntament de Barcelona i restant en aquest en situació d'excedència voluntària per incompatibilitat.
b) Mantenir la seva condició de funcionari en el consorci, integrat en la plantilla i en la relació de llocs de treball del consorci sens perjudici de mantenir-se en situació de servei actiu a l'Ajuntament de Barcelona.
El lloc ocupat pels funcionaris que s'acullin a aquesta opció serà un lloc a extingir, que s'extingirà quan el funcionari obtingui una altra plaça amb caràcter definitiu, o quan quedi vacant per qualsevol altra causa que no comporti reserva del lloc.
Mentre no estiguin acabades les obres de rehabilitació del Palau Nacional i s'hi hagin instal·lat les col·leccions i els fons corresponents, queden adscrits a la gestió del consorci els immobles que actualment ocupen el Museu d'Art Modern i la Biblioteca General dels Museus d'Art.